L'Ajuntament de Gandia comptarà amb servei d'atenció personalitzada per a persones sordes a partir de gener de 2022
24 novembre 2021

## L'Ajuntament de Gandia comptarà amb servei d'atenció personalitzada per a persones sordes a partir de gener de 202224 novembre 2021Última actualització: 24 novembre 2021

![](../gestion/img/3c3917db92b8868efc278df323951a2224b47e33060d6dab5bec94288d112f65.jpg)  
  

L'alcalde de Gandia, **José Manuel Prieto** va visitar ahir, juntament amb la regidora de Polítiques Saludables, **Liduvina Gil**, l'Associació de Persones Sordes de Gandia "La Safor" on els representants públics han conegut de la mà del seu president, Juan José Signes, les inquietuds i les necessitats de l'organisme per a afrontar les dificultats derivades de la crisi sanitària provocada per la COVID-19.  
  
Durant la trobada, Prieto va avançar que l'Ajuntament de Gandia comptarà amb dues taules d'atenció personalitzada per al col·lectiu de persones sordes a partir de la segona quinzena de gener del 2022 que comptaran amb un sistema que ajudarà a realitzar les gestions administratives gràcies a una aplicació que permetrà la comunicació i la interacció amb el personal administratiu per a dur a terme les tramitacions corresponents de manera àgil. D'aquesta manera, l'ajuntament de Gandia continua avançant cap a una administració més propera a la ciutadania.

[Twittear](https://twitter.com/share)